Anzeige bei der Polizei (dem ὁ ἐπὶ τῆς εἰρήνης) wegen einer tätlichen Beleidigung
Material: papyrus
Place: Oxyrhynchites
Categories: Anzeige
Beschimpfungen und tätlicher Angriff
Αὐρηλίῳ Ἀλεξ[άνδρῳ τῶν] 
ἐπεὶ τῆς εἰρήνη[ς] 
παρὰ Αὐρηλίου Ἀ.......[ τοῦ] 
καὶ Ἀφύγχιος ἀγων[οθετήσαν]
τος τῆς Ὀξυρυγχειτῶν πόλ[εως]. 
ἑσπέρας τῇ διελθούσῃ ἡμέρᾳ 
Διδύμη τις, γυνὴ Ἀγαθοῦ Δα[ί]
μονος μαγείρου, παριοῦσα τὴν 
οἰκίαν μου καὶ εὑροῦσα με ἑστῶ
τα μετὰ τῶν ἡμετέρων, ἐξύβρι
σεν ἡμᾶς ῥητοῖς τε καὶ ἀρήτοις, 
γυνὴ ἀναιδείᾳ μεγίστῃ καὶ θρά
σει κεχορηγημένη· ἔπιτα 
ἐπισχόντι μοι αὐτὴν παραι
νοῦντος ἀποσχέσθαι ἡμῶν 
διὰ τὸ τῆς ὥρας ἄδηλον εἰς το
σοῦτον ἀπονοίας ἐλθοῦσα ἐπι
πηδήσασά μοι, ἀνασεσοβημέ
νη τοὺς τρόπους, ἐξέτεινεν 
καὶ τὰς χεῖρας καὶ ἔτ[υ]ψέν με 
καὶ διελοιδορήσατ[ό τισι τῶν] 
περιεστώτων θυ[γατριδῶν] 
οὓς ἐμαρτυράμην, ο[ὐ μόνους δέ,] 
ἀλλὰ καὶ ἕνα  τῶν τ[ῆς ἡμετέρας] 
πόλεως δημοσίων [παρόντα]. 
τοσαῦτα οὖν πεπον[θὼς ἐγὼ] 
ὁ τυχὼν πεπλ[ηγμένος δίδω]
μί σοι τὰ βιβλεί[δια] [ἀξιῶν σε] 
κελεῦσαι ἀχθῆ[ναι αὐτὴν ἐπὶ] 
σέ, ἵνα τῆς πρὸ[ς ἅπαντάς σου] 
[εὐε]ρ[γε]σί[ας] τύχ[ω].[ διευτύχει]. 
<gap/>